Det har blæst en del i nattens løb, og gør det stadig tirsdag morgen. Nordjyllands Politi har derfor modtaget flere anmeldelser omkring væltede træer på vejene. - Indenfor de seneste to timer har vi modtaget omkring mellem 10 og 15 anmeldelser om væltede træer, og det er spredt over hele Nordjylland, fortæller vagtchef Jesper Sørensen. Vagtchefen kan ikke afvise, at der måske stadig er veje som er spærret på grund af de væltet træer, derfor opfordrer han til, at man kører hjemmefra i god tid, og at man kører forsigtigt. Hos Samir Kozarčanin er et træ væltet lige foran hans indgang. Det er ved Kettrup Alle i Skalborg. Se billederne nedenfor. -	Opfordringen er jo, at man køre i god tid og forsigtigt samt efter forholdene, så man kan standse hvis der ligger et træ på vejen, pointerer han. Tidligt tirsdag morgen var Falck Dronninglund kaldt ud til to træer og en gren, som var væltet ud over Slotsgade. Efter lidt forstærkning og lidt 'rugbrøds-muskler' blev vejen åben igen. Det skriver Falck på sin Facebook. Se  billeder fra aktionen herunder:

Opsummering:
Vagtchefen kommer med en opfordring til de nordjyske bilister.